**О Б Р А З Л О Ж Е Њ Е**

**1. Уставни основ за потврђивање Споразума**

Уставни основ за потврђивање Споразума између Савета министара Босне и Херцеговине и влада осталих Страна Иницијативе за превенцију и спремност у случају катастрофа за регион Југоисточне Европе о договорима са земљом домаћином о Секретаријату Иницијативе за превенцију и спремност у случају катастрофа за регион Југоисточне Европе садржан је у члану 99. став 1. тачка 4. Устава Републике Србије, према којој је у надлежности Народне скупштине да потврђује међународне уговоре када је законом предвиђена обавеза њиховог потврђивања.

**2. Разлози за потврђивање Споразума**

Споразум између Савета министара Босне и Херцеговине и влада осталих Страна Иницијативе за превенцију и спремност у случају катастрофа за регион Југоисточне Европе о договорима са земљом домаћином о Секретаријату Иницијативе за превенцију и спремност у случају катастрофа за регион Југоисточне Европе сачињен је у Анкари 4. априла 2018. године, а Србија га је потписала у Сарајеву, дана 4. јула 2018. године, у оригиналу на енглеском језику. Чланом 28. Споразума, став 1. предвиђено је да овај споразум ступа на снагу првог дана месеца који следи након датума када депозитар прими шесто обавештење Страна DPPI SEE, укључујући земљу домаћина, о испуњењу њихових унутрашњих правних процедура потребних за ступањe на снагу овог споразума. У складу са чланом 28. став 1. Споразум се привремено примењује од дана потписивања.

**3. Да ли се међународним уговором стварају финансијске обавезе у његовом извршавању**

Споразумом између Савета министара Босне и Херцеговине и влада осталих Страна Иницијативе за превенцију и спремност у случају катастрофа за регион Југоисточне Европе о договорима са земљом домаћином о Секретаријату Иницијативе за превенцију и спремност у случају катастрофа за регион Југоисточне Европе не стварају се финансијске обавезе у његовом извршавању.

**4. Процена потребних финансијских средстава за спровођење Споразума**

За спровођење Споразума између Савета министара Босне и Херцеговине и влада осталих Страна Иницијативе за превенцију и спремност у случају катастрофа за регион Југоисточне Европе о договорима са земљом домаћином о Секретаријату Иницијативе за превенцију и спремност у случају катастрофа за регион Југоисточне Европе, у складу са члановима 4, 12, 13. и 14. Споразума средства издваја земља домаћин, дакле Савет министара Босне и Херцеговине. Средства из буџета Републике Србије нису потребна. Напомињемо да Република Србија већ плаћа обавезну годишњу контрибуцију Иницијативи за превенцију и спремност у случају катастрофа за регион Југоисточне Европе у висиниод 25.000 евра на основу Меморандума о разумевању о институционалном оквиру за Иницијативу за превенцију и спремност на несреће за регион Југоисточне Европе. Меморандум је оснивачки акт Иницијативе, потписан новембра 2013. године, а ступио на снагу1. октобра 2015. године.